**ΣΥΛΛΟΓΟΣ ΓΟΝΕΩΝ & ΚΗΔΕΜΟΝΩΝ 1ου ΔΗΜΟΤΙΚΟΥ ΣΧΟΛΕΙΟΥ ΚΟΜΟΤΗΝΗΣ**

Το νέο ΔΣ του συλλόγου γονέων και κηδεμόνων του 1ου Δημοτικού σχολείου Κομοτηνής σας καλωσορίζει και εύχεται σε όλες τις οικογένειες να έχουμε μια ευχάριστη σχολική χρονιά!

Πρόσφατα συσταθήκαμε σε σώμα και αναλάβαμε τις εξής θέσεις : Ζωγραφοπουλος Μανώλης πρόεδρος, Μάρτης Χριστόδουλος αντιπρόεδρος, Όλγα Ζηριακοβα ταμίας, Στέλλα Στοικου γραμματέας, Έλλη Σφετκοπουλου μέλος, Μολλα Ιμπραήμ Ζουχαλ μέλος και Ιορδανίδου Βουλα μέλος.

Δυστυχώς φέτος είναι μια ιδιαίτερη χρονιά και εκ των πραγμάτων δεν θα μπορέσουμε ως σύλλογος να διοργανώσουμε όλα όσα θα θέλαμε, ωστόσο θα βάλουμε τα δυνατά μας, ώστε παιδιά, γονείς και δάσκαλοι να περάσουμε όσο πιο ευχάριστα γίνεται και να δημιουργήσουμε τις καλύτερες δυνατές αναμνήσεις!

Σχετικά με την ετήσια συνδρομή του συλλόγου, φέτος λόγω των ειδικών συνθηκών,  αυτή έχει οριστεί στα 10 ευρώ για κάθε παιδί. Τα χρήματα θα δίδονται στη δασκάλα της τάξης σε κλειστό φάκελο, πάνω στον οποίο θα αναγράφεται  το ονομ/νυμο παιδιού, το τμήμα του, τα στοιχεία του γονέα και ένα τηλέφωνο επικοινωνίας.

Επίσης, την ερχόμενη εβδομάδα  ο σύλλογος μας θα εκδώσει  ξύλινα ημερολόγια για το 2022 σε επτά  διαφορετικά σχέδια κόστους 3 ευρώ το καθένα. Θα μπορείτε να παραγγείλετε όσα επιθυμείτε  είτε με μήνυμα στη σελίδα του συλλόγου στο facebook είτε στα μέλη του συλλόγου μας στην κεντρική είσοδο του σχολείου το μεσημέρι στο σχόλασμα. Θα σας ενημερώσουμε σχετικώς, το ερχόμενο διάστημα!

Όπως γνωρίζετε ,τα έσοδα του συλλόγου γονέων και κηδεμόνων διατίθενται προς όφελος των παιδιών μας και του σχολείου. Έτσι  κι εμείς φέτος ,σε απόλυτη συνεργασία με τη διεύθυνση και το διδακτικό προσωπικό του σχολείου, θα επιδιώξουμε να οργανωθούν κάποιες εκδηλώσεις-γιορτές για τα παιδιά μας, τηρουμένων φυσικά όλων των προβλεπόμενων μέτρων ασφαλείας, αλλά και να πραγματοποιηθούν κάποιες αναγκαίες κτηριακές παρεμβάσεις ,που θα διευκολύνουν-ομορφυνουν την καθημερινότητα των παιδιών μας.

Τέλος ,σε περίπτωση που προκύψει οποιοδήποτε πρόβλημα και θελήσετε να επικοινωνήσετε μαζί μας, μπορείτε είτε να απευθυνθείτε προσωπικά σε οποιοδήποτε μέλος του συλλόγου είτε στον Πρόεδρο στο τηλέφωνο 6936924564 (Μανώλης), είτε στο mail [manoszogacc@yahoo.gr](mailto:manoszogacc@yahoo.gr)

Μπορείτε να ενημερώνεστε για δράσεις του συλλόγου μας ή του σχολείου μας στην ομάδα του συλλόγου μας στο Facebook: 1ο Δημοτικό Σχολείο Κομοτηνής - Σύλλογος γονεων <https://www.facebook.com/groups/1532229733480386/>  Και στη σελίδα του συλλόγου στο Facebook  1ο Δημοτικό Σχολείο Κομοτηνής - σύλλογος γονέων  [https://www.facebook.com/1ο-Δημοτικό-Σχολείο-Κομοτηνής-σύλλογος-γονέων-298963403820929/](https://www.facebook.com/1%CE%BF-%CE%94%CE%B7%CE%BC%CE%BF%CF%84%CE%B9%CE%BA%CF%8C-%CE%A3%CF%87%CE%BF%CE%BB%CE%B5%CE%AF%CE%BF-%CE%9A%CE%BF%CE%BC%CE%BF%CF%84%CE%B7%CE%BD%CE%AE%CF%82-%CF%83%CF%8D%CE%BB%CE%BB%CE%BF%CE%B3%CE%BF%CF%82-%CE%B3%CE%BF%CE%BD%CE%AD%CF%89%CE%BD-298963403820929/)

Ευχαριστούμε για τη συνεργασία! Καλή δύναμη σε όλους μας!